Phyllodrepoidea

Phyllodrepoidea er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae). Det er bare beskrevet én art.

Utseende 
En liten (4-5 millimeter), litt flat, avlang, blank, brunlig kortvinge. Hodet er rundet med små, utstående fasettøyne. Antennene er tynne, mindre enn halve kroppslengden. Pronotum er rundet, bredere enn langt. Dekkvingene er forholdsvis lange, men dekker ikke de bakerste bakkroppsleddene, litt utvidete bakover. Bakkroppen er oval.

Levevis 
Arten finnes gjerne under barken på døde trær.

Utbredelse 
Arten er utbredt i Nord-Europa og Nord-Amerika.

Systematisk oversikt 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien punktøyekortvinger (Omaliinae) Macleay, 1825
 Stammen Anthophagini Thomson, 1859
 Slekten Phyllodrepoidea Ganglbauer, 1895
 Phyllodrepoidea crenata (Gravenhorst, 1802) - finnes i Norge

Eksterne lenker 

 

Punktøyekortvinger
Biller formelt beskrevet i 1802
Dyr formelt beskrevet av Ludwig Ganglbauer
Dyr formelt beskrevet av Johann Ludwig Christian Gravenhorst